שילה ליפשיץ

שילה ליפשיץ (Shilo Lifschutz; 27 בנובמבר 1957 - 8 בדצמבר 2010) היה רואה חשבון ובעל תואר דוקטור לחשבונאות. הקים את החוג לחשבונאות במרכז האקדמי למשפט ועסקים ברמת גן ועמד בראשו.

==ביוגרפיה==
ליפשיץ נולד בירושלים, הוא בנם של יוכבד ויצחק מתתיהו, יקיר ירושלים תשע"ד, וצאצא של בעל התניא של חסידות חב"ד. צאצא למשפחות סלאנט ואליעזרוב. סבו הוא הרב דב בער אליעזרוב והוא נינו של הרב שלמה יהודה לייב אליעזרוב (שיל"א), אשר על שמו הוא נקרא.

למד בבית הספר היסודי "מימון", בישיבה התיכונית נתיב מאיר בירושלים ובישיבת ההסדר כרם ביבנה. את שירותו בצה"ל עשה בחיל התותחנים, כמדריך וכמפקד כיתה.

שילה ליפשיץ הוא בוגר האוניברסיטה העברית בירושלים: בשנת 1982 - תואר ראשון בכלכלה; בשנת 1984 - תואר שני במנהל עסקים; בשנת 2005 - תואר דוקטור.
כותרת עבודת הדוקטורט שלו היא: השפעת תקן חשבונאות של ניירות ערך לפי שווי הוגן (SFAS 115ׂׂ) על החלטות מנהלים בדבר ניהול רווחים וסיכון הריבית של תיק ניירות הערך.

בשנות חייו צבר כשלושים שנות פעילות מקצועית בתחומי החשבונאות, ביקורת, רגולציה בנקאית, ממשל תאגידי וניהול סיכונים.

שילה היה רואה חשבון בעל רישיון ישראלי וכן בעל רישיון רואה חשבון אמריקאי (CPA) מטעם מדינת אילינוי, ארצות הברית.

עבד במחלקת המפקח על הבנקים בבנק ישראל בשנים 1989–1993 כמבקר וככלכלן.

בשנים 1994–2000 שימש מנהל מחלקת ניהול נכסים והתחייבויות בבנק מזרחי טפחות וניהל את תיק הנוסטרו של הבנק.

שימש כחבר בדירקטוריונים של כמה חברות חשובות במשק וכן פעל בחלקן כחבר בוועדות: סיכוני שוק (יו"ר), בילינג, מחשוב, הנפקה, הפרטה, כספים, שיווק השקעות, אסטרטגיה וביטוח.

עם תחילת לימודי הדוקטורט שלו, בשנת 2000, עבד באוניברסיטה העברית כמבקר תקציבי המחקר של רשות המו"פ של האוניברסיטה.

לאחר קבלת תואר הדוקטורט בשנת 2005, שימש כמרצה בכיר בכמה אוניברסיטאות ומכללות, ביניהן: אוניברסיטת בן-גוריון בנגב והאוניברסיטה העברית בירושלים. כמו כן שימש כרכז סמינריונים בחשבונאות וביקורת באוניברסיטה הפתוחה והיה מרצה בכיר, חבר סגל וראש יחידת המחקר של המחלקה לחשבונאות במרכז האקדמי לב.

שילה פיתח קורסים חדשניים בתחום ניהול הסיכונים, וביניהם: "שוק ההון הבינלאומי - ניהול סיכונים" (המבוסס על ספרו של פיליפ ג'וריון Financial Risk Manager Handbook בהוצאת Wiley), "ניהול בנקאי" (המבוסס על רגולציית ניהול הסיכונים בבנקאות - בזל II ועוסק במוצרי סאב-פריים כגון: MBS, CDO ו- CDS) ו"סוגיות נבחרות בבנקאות". שילה צפה את משבר הסאב-פריים כבר בשנת 2006 והתבטא על כך לא מעט. בנוסף, שילה צפה את שינוי הפרדיגמה שיחול עם הגעתם ארצה והחלתם הצפויה של תקני חשבונאות בינלאומיים (IFRS- International Financial Reporting Standard) על החברות הציבוריות בישראל ועם המעבר מבסיס מדידה לפי "עלות היסטורית" לבסיס מדידה לפי "שווי הוגן", ואף כתב על כך.

בהיותו כבן חמישים, פעל שילה לקבלת אישור המל"ג והקים את החוג לחשבונאות במרכז האקדמי למשפט ועסקים ברמת גן ועמד בראש החוג עד מותו בשנת 2010.

בשנתו האחרונה החל שילה בכתיבת ספר, בנושא הכנה למתכונת החדשה של בחינות הרשות לני"ע, ביחד עם מר רועי פולניצר והגב' מיכל אשכנזי, אולם בשלב מתקדם יחסית כתיבת הספר הופסקה.

שילה התגורר בירושלים. נפטר ממחלת הסרטן בדצמבר 2010. הותיר אחריו את הוריו, את רעייתו ושלושת ילדיו.

==מאמרים אקדמיים==
<div class="mw-content-ltr">
* [https://www.iarm.co.il/UserImage/FilesFolder/Polanitzer%20R%20%20and%20S%20%20Lifschutz%20(2010)%20%20Value-at-Risk%20and%20Market-to-Book%20Equity%20Ratio%20-%20Evidence%20from%20the%20Israeli%20Banking%20System%20Working%20Paper.pdf Polanitzer, R., Lifschutz, S., (2013). "Value-at-Risk and Market-to-Book Equity Ratio - Evidence from the Israeli Banking System", Israeli Association of Risk Managers, December 2013.] 
* [https://www.iavfa.org/_files/ugd/7fb492_0d55aaede09447fab28ec51bd270e0ab.pdf Polanitzer, R., Lifschutz, S., (2013). "Value-at-Risk Disclosures of Banks - The Case of Israel", Israeli Association of Risk Managers, December 2013 (Hebrew).] 
* [https://www.iavfa.org/_files/ugd/7fb492_6c4388a11956495f917f0fb9ef64eaf9.pdf Polanitzer, R., Lifschutz, S., (2009). "The Determinants of the Market-to-Book Value Ratio in the Israeli Banking System 2004-2008", Quarterly Banking Review, Vol. 166, pp. 28-44 (Hebrew).]
* [http://media.wix.com/ugd/7fb492_9c643853e6404e20b342e41bba66768d.pdf Lifschutz, S., Polanitzer, R., (2008). "The Informative Value of the VaR Disclosures in the Israeli Banking System", Joseph Kasierer Institute for Research in Accounting, November 2008 (Hebrew).]
* [http://media.wix.com/ugd/7fb492_a3cd8397c8514d578e8a7e14c8296366.pdf Lifschutz, S., (1993). "Using Financial Metrics to Explain Differences in the Profitability of Commercial Banks in Israel", Banking issues, Vol. 11, pp. 23-44 (Hebrew).]
* [http://media.wix.com/ugd/7fb492_9938628261804000a3eaf720038fc351.pdf Lifschutz, S., (1991). "Activity of Banks in the Financial Swaps Market", Banking issues, Vol. 10, pp. 63-84 (Hebrew).]
</div>

===מאמריו בכתב העת "רואה החשבון"===
*"ספסל לימודים במקום ספסל נאשמים", רואה החשבון, אוקטובר 2010
*"דירקטור, את מדד אלטמן כבר ביקשת?", רואה החשבון,113-111, אפריל 2010
*"ספקנות ועוד פעם ספקנות- תקן ביקורת 97: פרדיגמה חדשה בביקורת החיצונית", רואה החשבון, גיליון 8, 127-126, אפריל 2008
*"זהירות, רגישות לסיכונים לפניך", רואה החשבון, גיליון 3, 115-112, יוני 2007. (עם אפרת שוסט)
*"ניהול רווחים- הגדרות ומוטיבציות", רואה החשבון, כרך נ"ה, חוברת 3 (455), 265-262, ספטמבר 2006
*"שיטות כמותיות מתקדמות בדוח הוועדה לקביעת כללי דיווח בדבר החשיפה לסיכונים פיננסיים ודרכי ניהולם", רואה החשבון, כרך מ"ט, חוברת 5, 548-546, אוקטובר 2000
*"היבטים כמותיים בדוח הוועדה לקביעת כללי דיווח בדבר החשיפה לסיכונים פיננסיים ודרכי ניהולם", רואה החשבון, כרך מ"ט, חוברת 4, 398-396, אוגוסט 2000

===מאמריו בכתב העת המשפטי "תאגידים" ===
*"תזכיר ההצעה לתיקון מס' 10 לחוק החברות ואילוצי הדירקטוריון בעידן המודרני", תאגידים, כרך ז', מס' 1, 47-35, פברואר 2010
*"בדיקת סיכוני שוק בחברה נרכשת כחלק מבדיקת נאותות",תאגידים, כרך ה', מס' 2, 164-158, אפריל 2008 (עם עופר לביא)
*"נפילת אנרון וביקורת שווי הוגן: השלכות לתפקידו ואחריותו של המבקר החיצוני", תאגידים, כרך ה', מס' 1, 77-71, פברואר 2008.
*"האם דירקטורים רגישים לניתוח רגישות?", תאגידים, כרך ד', מס' 1, 7-3, פברואר 2007.
*VaR" (הערך הנתון לסיכון)", תאגידים, כרך ג', מס' 5, 20-16, אוקטובר 2006

==קישורים חיצוניים==
* [https://web.archive.org/web/20161220143433/http://law.huji.ac.il/mess.asp?cat=605&news_id=5044&in=605 בצער רב, אנו מודיעים על פטירתו של ד"ר שילה ליפשיץ ז"ל, מורה מן החוץ בפקולטה], באתר הפקולטה למשפטים באוניברסיטה העברית, 9 בדצמבר 2010
* [https://www.avelim.co.il/דר-שילה-ליפשיץ-זל/ ד"ר שילה ליפשיץ ז"ל], באתר "אבלים"

=== מכתביו ===
* "[http://www.icpas.org.il/upload/articles/File/150.pdf חשבונאות לפי שווי הוגן - שיקולים בעד ונגד], רואה החשבון 2006; 4: 433-435
* [http://www.ibank.org.il/Articles2.asp?ID=66&ParentID=7 ההשלכות של ועדת גלאי השנייה], מתוך "עולם הבנקאות", 3 בינואר 2007
* 
* 
* 
* [http://media.wix.com/ugd/7fb492_7d30035d491d4144b7800a28b00153cc.pdf "יכולת החיזוי של מדד אלטמן: בחינה אמפירית של חברות ציבוריות בישראל בשנים 2000-2007" (עם רועי פולניצר)]
<div class="mw-content-ltr">
* [http://jaqm.ro/issues/volume-5,issue-2/pdfs/jacobi_lifschutz.pdf "Minimization, Constraints and Composite B´ezier Surfaces", Journal of Applied Quantitative Methods, Vol. 5(2), June 2010. with Arie Jacobie ]</div>

==הערות שוליים==

קטגוריה:כלכלנים ישראלים
קטגוריה:עובדי בנק ישראל
קטגוריה:בוגרי ישיבת נתיב מאיר
קטגוריה:בוגרי ישיבת כרם ביבנה
קטגוריה:רואי חשבון ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:משפחת סלונים
קטגוריה:סגל המרכז האקדמי למשפט ולעסקים

קטגוריה:ישראלים שנפטרו מסרטן
קטגוריה:ישראלים שנולדו ב-1957
קטגוריה:ישראלים שנפטרו ב-2010